RICHY เผยกำไรไตรมาส 3/62 ลดฮวบ 89% เหลือ 17 ลบ. เหตุรายได้ลด-ต้นทุนทางการเงินเพิ่ม
RICHY เผยกำไรไตรมาส 3/62 ลดฮวบ 89% เหลือ 17 ลบ. จากปีก่อนกำไร 154 ลบ. เหตุรายได้ลด-ต้นทุนทางการเงินเพิ่ม ขณะที่งวด 9 เดือน กำไรลดลง 70% มาที่ 120 ลบ. จากปีก่อนกำไร 398 ลบ.
13 พ.ย. 2562

บริษัท ริชี่ เพลซ 2002 จำกัด (มหาชน) หรือ RICHY รายงานผลการดำเนินงานไตรมาส 3/62 สิ้นสุดวันที่ 30 ก.ย.62 ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากบริษัทฯมีรายได้รวมเท่ากับ 172.95 ล้านบาท ลดลง 745.28 ล้านบาท หรือลดลง 74.63% เมื่อเทียบกับปีก่อนในงวดเดียวกัน ฟัจจัยหลักจากการโอนรับรู้รายได้จากอสังหาริมทรัพย์ลดลงจำนวน 742.61 ล้านบาท หรือลดลงคิดเป็น 75.17% เมื่อเทียบกับปีก่อน เป็นผลมาจากบริษัทยังไม่มีคอนโดมิเนียมสร้างเสร็จใหม่ ส่งผลให้รายได้จากการขายโครงการลดลง
ขณะที่บริษัทฯมีต้นทุนทางการเงินเท่ากับ 5.36 ล้านบาท เพิ่มขึ้น 0.44 ล้านบาท หรือเพิ่มขึ้นในอัตรา 8.94% จากปีก่อน
 